cyanic-selkie/wikianc huggingface dataset:
เรฟวิต
Revit Extension
นอกจากนี้ Revit ในแต่ละด้าน ยังมี Extension เพิ่มความสามารถในการทำงานอีกด้วย โดยจุดเด่นของ Extension 2009 จะอยู่ที่ Revit Structure ซึ่งทางออโตเดสก์ ได้นำเอาโปรแกรมโครงสร้าง RCAD ที่ทางออโตเดสก์เพิ่งซื้อกิจการ มารวมด้วย
เครื่องราชอิสริยาภรณ์อันเป็นโบราณมงคลนพรัตนราชวราภรณ์
ประวัติ
เครื่องราชอิสริยาภรณ์อันเป็นโบราณมงคลนพรัตนราชวราภรณ์นั้นมีความเป็นมาสืบเนื่องมาแต่สมัยกรุงศรีอยุธยา ไม่ทราบว่าใครเป็นผู้สร้างและตั้งเครื่องราชอิสริยาภรณ์นี้ โดยมีลักษณะเป็นสายสร้อยพระสังวาลย์ประดับเนาวรัตน์ ใช้เป็นเครื่องสำหรับพิชัยสงครามและสำหรับพระมหากษัตริย์ทรงเมื่อพระราชพิธีบรมราชาภิเษก เมื่อพระบาทสมเด็จพระพุทธยอดฟ้าจุฬาโลกมหาราชได้ปราบดาภิเษกขึ้นเป็นปฐมกษัตริย์แห่งราชวงศ์จักรี ก็ทรงได้รับเครื่องราชอิสริยาภรณ์นี้มา และทรงสร้าง "พระสังวาลย์นพรัตน์ราชวราภรณ์" ขึ้นใหม่ เป็นสังวาลย์แฝดประดับเนาวรัตน์ ประกอบด้วย เพชร ทับทิม มรกต บุษราคัม โกเมน นิล มุกดา เพทาย ไพฑูรย์ มีลักษณะเป็นดอก ๆ วางสลับกันตลอดสาย
ต่อมา พระบาทสมเด็จพระจอมเกล้าเจ้าอยู่หัว ทรงพระบรมราชกระแสว่า ตามธรรมเนียมเดิมของสยามนั้น จะมี "แหวนนพเก้า" สำหรับพระเจ้าแผ่นดินทรงและพระราชทานแก่เสนาบดี ซึ่งโดยปกติจะสอดไว้ในประคดที่คาดกับเอว และเมื่อมีงานพิธีที่เป็นมงคลก็จะนำมาสวมที่นิ้วชี้ทางขวาเพื่อประกอบกิจในงานมงคลนั้น ๆ เช่น เจิมให้แก่คู่บ่าวสาว วางศิลาฤกษ์ เป็นต้น และเมื่อพระองค์เสด็จขึ้นครองราชสมบัติก็ได้พระราชทานแหวนดังกล่าวแก่พระบรมวงศานุวงศ์และเสนาบดีผู้ใหญ่รวม 20 วง รวมทั้ง ทรงสร้าง "ดวงตรานพรัตน์ดารา" เป็นดอกประจำยามประดับพลอยทั้ง 9 อย่าง ประดับบริเวณหน้าเสื้อ เพื่อพระราชทานแก่พระบรมวงศานุวงศ์
การพระราชทาน
นอกจากนี้ ยังมีการพระราชทานจัดเครื่องราชอิสริยาภรณ์อันเป็นโบราณมงคลนพรัตนราชวราภรณ์เพื่อถวายเป็นพุทธบูชาด้วย เช่น พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ พระราชทาน น.ร. แด่พระพุทธชินราช พระประธาน ณ พระอุโบสถ วัดเบญจมบพิตรดุสิตวนาราม พระบาทสมเด็จพระปรเมนทรมหาอานันทมหิดล ทรงพระกรุณาโปรดเกล้าฯ พระราชทาน น.ร. แด่พระพุทธสิหิงค์ ซึ่งเป็นพระประธาน ณ พระอุโบสถ วัดพระศรีมหาธาตุวรวิหาร และพระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ถวายแด่พระพุทธอังคีรส พระประธาน ณ พระอุโบสถ วัดราชบพิธสถิตมหาสีมาราม
มิวสิกแบงก์
ประวัติของรายการ
วันที่ 27 สิงหาคม 2010 รายการมิวสิกแบงก์เริ่มออกอากาศสดไปยัง 54 ประเทศทั่วโลกผ่านเคบีเอสเวิลด์ และเพิ่มฟีเจอร์โต้ตอบใหม่สำหรับผู้ชมต่างประเทศผ่านทวิตเตอร์
เค-ชาร์ต
ก่อนการรวมเค-ชาร์ต มีการใช้ชาร์ตตามหมวดหมู่ ตั้งแต่เดือนกันยายนถึงธันวาคม 2007 ทุกสัปดาห์จะมีหมวดหมู่ที่แตกต่างกัน (ชาร์ตเพลงดิจิทัล ชาร์ตคาราโอเกะ ชาร์ตตัวเลือกผู้ชม ชาร์ตยอดขายอัลบั้ม) ในทางเทคนิคแล้ว แต่ละหมวดหมู่จะแสดงเพียงเดือนละครั้งเท่านั้น ซึ่งคล้ายกับเค-ชาร์ต ยกเว้นว่าผลลัพธ์ในแต่ละสัปดาห์จะขึ้นอยู่กับเฉพาะชาร์ตนั้น ไม่ใช่ชาร์ตทั้งหมดรวมกัน ตั้งแต่มกราคม 2008 ถึงเมษายน 2009 มีการใช้สองชาร์ต ทุกสัปดาห์ ชาร์ตเพลงดิจิทัลและชาร์ตยอดขายอัลบั้มจะถูกใช้ และในตอนท้ายของเดือนจะเป็นชาร์ตรวม (ชาร์ตยอดขายอัลบั้ม (20%) + ชาร์ตเพลงดิจิทัล (50%) + ชาร์ตตัวเลือกผู้ชม (30%)) ในเดือนพฤษภาคม 2009 ชาร์ตนี้ถูกยกเลิกสำหรับชาร์ตรวมที่แสดงทุกสัปดาห์ โปรดทราบว่าระบบการจัดอันดับของมิวสิกแบงก์นั้นแตกต่างจากรายการเพลงเคป็อปที่ออกอากาศทางโทรทัศน์ทั้งก่อนหน้าและปัจจุบัน โดยศิลปินสามารถชนะได้ไม่จำกัดจำนวนครั้งสำหรับเพลงเดียวกัน (โดยทั่วไปแล้วรายการเพลงอื่น ๆ จะลบออกจากชาร์ตหลังจากชนะสามครั้ง สำหรับมิวสิกคอร์จะลบหลังจากชนะห้าครั้งหรือสองเดือนนับตั้งแต่เปิดตัว) ในขณะที่ชาร์ตเพลงของรายการอื่น ๆ มีคะแนนเต็ม 10,000 หรือ 11,000 คะแนน แต่คะแนนเต็มของมิวสิกแบงก์ คือ 200,000 คะแนน หมายความว่าหมวดชาร์ตเพลงดิจิทัลมี 140,000 คะแนน 20,000 คะแนนสำหรับการออกอากาศ 20,000 คะแนนสำหรับชาร์ตโหวตของแฟนคลับเคป็อป (แอปมิวบีต) 10,000 คะแนนสำหรับการขายอัลบั้ม และสุดท้าย 10,000 คะแนนจากโซเชียลมีเดีย เกณฑ์ใหม่สำหรับมิวสิกแบงก์มีผลในวันที่ 7 มกราคม 2023 ซึ่งเปอร์เซ็นต์ของชาร์ตเพลงดิจิทัลลดลงจาก 65% เป็น 60% ยอดขายอัลบั้มจะได้รับจากเซอร์เคิลชาร์ตแทนฮันทอ ตอนนี้ KBS Broadcast Plays ได้เพิ่มช่องดิจิทัลในการให้คะแนนรวมควบคู่ไปกับช่องทีวีและวิทยุ และชาร์ตโซเชียลมีเดียได้ข้อมูลมาจากยูทูบและติ๊กต็อกที่รวบรวมจากเซอร์เคิลชาร์ต
ความสำเร็จของศิลปิน
ระบบคะแนน: ชาร์ตเพลงดิจิทัล (60%), จำนวนครั้งที่ออกอากาศทางเคบีเอส (20%), เคป็อปแฟนโหวต (10%), ยอดขายอัลบั้ม (5%) และ ชาร์ตโซเชียลมีเดีย (5%)
อาการล้าเรื้อรัง
จากการศึกษารายงานทางการแพทย์ย้อนหลัง พบว่ามีรายงานโรคที่น่าจะเข้าได้กับกลุ่มอาการที่ปัจจุบันเรียกว่า chronic fatigue syndrome มานานกว่า 3 ศตวรรษแล้ว โดยถูกวินิจฉัยเป็นโรคต่างๆ เช่น
ระบบต่อมไร้ท่อที่ควบคุมโดยสมองส่วน hypothalamus (HPA-axis)
จึงมีผู้ตั้งสมมุติฐานว่า ระบบประสาทต่อมไร้ท่อ (neuroendocrine) น่าจะมีส่วนเกี่ยวข้องกับความบกพร่องของพลกำลังและอารมณ์ของผู้ป่วยที่มีอาการนี้
เกียรติศักดิ์ เสนาเมือง
ผู้เล่น
ซิโก้มีชื่อติดอันดับที่ 10 ของนักเตะที่ยิงประตูสูงสุดในนามทีมชาติ โดยในระหว่างปี 2535–2550 ซิโก้ติดทีมชาติ 131 นัด ยิง 70 ประตู ข้อมูลดังกล่าวได้ถูกเปิดเผยโดย "เดอะ มิเรอร์" สื่อชั้นนำของประเทศอังกฤษ
ผู้ฝึกสอน
เมื่อซิโก้ประกาศยุติอาชีพนักฟุตบอล ในปลายปี พ.ศ. 2550 เขาผลิตวิดีโอซีดีและหนังสือ ซึ่งถอดความจากรายการซิโก้ทิปส์ โดยในปีเดียวกัน ยังเข้ารับตำแหน่งผู้อำนวยการ สถาบันฝึกสอนฟุตบอลของกรุงเทพมหานคร และรับหน้าที่เป็นหัวหน้าผู้ฝึกสอน ของจุฬาฯ-สินธนา ซึ่งเพิ่งเลื่อนชั้นขึ้นมาร่วมแข่งขันไทยแลนด์พรีเมียร์ลีก 2551 ซึ่งสโมสรดังกล่าวจบฤดูกาลในอันดับที่ 8 จากนั้นเมื่อเดือนธันวาคม พ.ศ. 2551 ซิโก้ย้ายไปเป็นหัวหน้าผู้ฝึกสอน ให้กับสโมสรฟุตบอลชลบุรีในไทยแลนด์พรีเมียร์ลีก 2552 ซึ่งจบฤดูกาลด้วยการเป็นอันดับที่ 2 ของลีก และสามารถเข้าถึงรอบ 8 ทีมสุดท้ายของรายการเอเอฟซีคัพ ทว่าเมื่อจบฤดูกาลนั้น เขาก็ประกาศลาออกจากตำแหน่ง เนื่องจากไม่สามารถนำสโมสรชนะเลิศในลีก
เอฟจี 42
มันได้ถูกผสมผสานลักษณะและอำนาจการยิงของปืนกลเบาในรูปแบบที่มีน้ำหนักจากความที่ไม่ใหญ่ไปแกว่ามาตรฐานของปืนไรเฟิลแบบระบบลูกเลื่อน คาราบีเนอร์ 98คา ได้ถือว่าเป็นหนึ่งในอาวุธออกแบบที่ทันสมัยมากที่สุดในสงครามโลกครั้งที่สอง เอฟจี 42 ได้มีอิทธิพลต่อการพัฒนาอาวุธขนาดเล็กหลังสงครามและดีไซน์ส่วนใหญ่ได้ถูกลอกเลียนแบบโดยกองทัพสหรัฐ เมื่อพวกเขาได้พัฒนาปืนกลรุ่น เอ็ม-60
บ้านไร่ปลายฝัน
นวนิยายชุด บ้านไร่ปลายฝัน ได้ถูกนำไปสร้างเป็นละครโทรทัศน์ ทางสถานีวิทยุโทรทัศน์ไทยทีวีสีช่อง 3 ในปี พ.ศ. 2553 โดยตั้งชื่อว่า ละครชุด4 หัวใจแห่งขุนเขา เพื่อเป็นการฉลองครบรอบ 40 ปี สถานีวิทยุโทรทัศน์ไทยทีวีสีช่อง 3 ประกอบด้วย ธาราหิมาลัย ดวงใจอัคนี ปฐพีเล่ห์รัก และ วายุภัคมนตรา จะออกอากาศทุกวันศุกร์ เสาร์ อาทิตย์ เริ่ม 16 ตุลาคม พ.ศ. 2553 ทางสถานีวิทยุโทรทัศน์ไทยทีวีสีช่อง 3
ที่มาของเรื่อง
โครงการบ้านไร่ปลายฝันเกิดขึ้นโดยใช้พล็อตเรื่องเป็นหนึ่งเดียวกัน และสมมุติตัวละครขึ้นมา 1 ครอบครัว เป็นพี่น้อง 4 คน จากนั้นแบ่งให้นักเขียน 4 คน ไปคิดเรื่องราวและเขียนตามที่ตัวเองถนัด และถ่ายทอดออกมาเป็นนวนิยาย บ้านไร่ปลายฝันจึงเป็นนวนิยายภาคต่อ แนวโรแมนติกคอมเมดี้หลากรสในแบบกาลเวลาปัจจุบัน ที่บอกเล่าเรื่องราวจากภาพเดียวกันแต่คนละมุม
โยโกฮามะ (จังหวัดอาโอโมริ)
ประชากร
จากข้อมูลสำมะโนญี่ปุ่น ประชากในโยโกฮามะลดลงมาตลอด 60 ปี
คนละขอบฟ้า
การสร้างเป็นละครโทรทัศน์
และนำกลับมาสร้างใหม่อีกครั้งในปี พ.ศ. 2559 โดยใช้ชื่อตามบทประพันธ์เดิม ผลิตโดยบริษัท เมคเกอร์ เค จำกัด บทโทรทัศน์คนเดียวกันกับ พ.ศ. 2550 โดย ตุณย์ กำกับการแสดงโดย อดุลย์ ประยันโต นำแสดงโดย วรินทร ปัญหกาญจน์, ศิรินทร์ ปรีดียานนท์, อนุสรณ์ มณีเทศ, อริสรา ทองบริสุทธิ์, ณัฐวรา วงศ์วาสนา, กมลเนตร เรืองศรี ออกอากาศทาง ช่อง 3 ทุกวันจันทร์-อังคาร เวลา 20.15 - 22.50 น. เริ่มตอนแรกวันที่ 6 ธันวาคม พ.ศ. 2559 – 17 มกราคม พ.ศ. 2560 และออกอากาศซ้ำทุกวันจันทร์ - วันศุกร์ เวลา 14.00 - 15.45 น. ต่อจากละครสามีตีตรา เริ่มตอนแรกวันพุธที่ 22 พฤศจิกายน พ.ศ. 2560 – วันจันทร์ที่ 18 ธันวาคม พ.ศ. 2560
ไมเคิล (อัลบั้ม)
ไมเคิล (Michael) เป็นอัลบั้มรวมเพลงของเพลงที่ไม่เคยได้วางจำหน่ายของ ไมเคิล แจ็กสัน หลังเสียชีวิต วางจำหน่ายเมื่อวันที่ 10 ธันวาคม ค.ศ. 2010 โดยค่ายเพลง อีพิกเรเคิดส์ และ โซนี่ มิวสิค เอ็นเตอร์เทนเมนท์ ไมเคิล เป็นการวางจำหน่ายของเนื้อหาใหม่ ไมเคิล แจ็กสัน ครั้งแรก ตั้งแต่วางจำหน่ายอินวินซิเบิล เมื่อปี ค.ศ. 2001 เป็นอัลบั้มแจ็คสันที่เจ็ดที่จะออกจำหน่ายโดย Sony และ Motown/Universal ตั้งแต่ที่ไมเคิล แจ็กสันเสียชีวิตลงในเดือนมิถุนายน ค.ศ. 2009
ราชอาณาจักรเซอร์เบีย
ความพยายามในการขยายอิทธิพลของจักรวรรดิรัสเซียและจักรวรรดิออสเตรีย-ฮังการีในคาบสมุทรบอลข่านนั้น เป็นหนึ่งสิ่งที่สามารถบ่งบอกถึงพัฒนาการทางการเมืองทั้งภายในและระหว่างประเทศได้อย่างชัดเจน นักการเมืองมีการแบ่งฝักแบ่งฝ่าย ซึ่งสามารถแบ่งออกเป็นสองกลุ่มหลัก ได้แก่ กลุ่มออสเตรียนิยมที่ถือครองอำนาจในช่วงแรกภายใต้การนำของราชวงศ์ออเบรนอวิชจนถึง ค.ศ. 1903 และกลุ่มรัสเซียนิยมภายใต้การนำของราชวงศ์คาราจอร์เจวิช โดยสมัยนี้ประเทศมีการพัฒนาอย่างรวดเร็ว แต่กลับต้องเผชิญกับภาระหนี้มหาศาลและลัทธิชาตินิยมนอกรีต ซึ่งนำประเทศเข้าสู่สงครามโลกครั้งที่หนึ่ง หลังจากประเทศชนะในสงคราม จึงมีการรวมชาติกับราชอาณาจักรมอนเตเนโกรและดินแดนส่วนใหญ่ของชาวสลาฟใต้ในจักรวรรดิออสเตรีย-ฮังการีที่ล่มสลาย เพื่อก่อตั้งประเทศใหม่ในชื่อ "ราชอาณาจักรแห่งชาวเซิร์บ โครแอต และสโลวีนเมื่อปลาย ค.ศ. 1918
การเมือง
ในปี 1888 พรรค People's Radical นำโดย ซาวา กรูจิช และ นิกอลา ปาซิช เข้ามามีอำนาจและได้มีการแนะนำรัฐธรรมนูญใหม่ตามรัฐธรรมนูญเสรีนิยมของเบลเยียม สงครามที่พ่ายแพ้และชัยชนะในการเลือกตั้งทั้งหมดของพรรคหัวรุนแรงเป็นสาเหตุบางประการที่ทำให้กษัตริย์มีลานที่ 1 สละราชสมบัติในปี 1889 อเล็กซานเดอร์ที่ 1 พระราชโอรสของพระองค์ขึ้นครองบัลลังก์ในปี 1893 และในปี 1894 ทรงยกเลิกรัฐธรรมนูญ
ประเทศตูนิเซียในโอลิมปิก
คณะกรรมการโอลิมปิกแห่งชาติของตูนิเซียก่อตั้งขึ้นในปี พ.ศ. 2500
โรคปอดอุดกั้นเรื้อรัง
ลักษณะอื่นๆ
COPD มักพบร่วมกับสภาวะอื่นๆ จำนวนหนึ่ง ส่วนหนึ่งเนื่องจากการมีปัจจัยเสียงร่วม สภาวะเหล่านี้ ได้แก่: โรคหัวใจขาดเลือด ความดันโลหิตสูง โรคเบาหวาน การสูญเสียกล้ามเนื้อ ภาวะกระดูกพรุน มะเร็งปอด โรคประสาทกังวล และ ภาวะซึมเศร้า ในผู้ป่วยที่มีอาการของโรคขั้นรุนแรง การรู้สึกว่ามีความเหนื่อยอยู่ตลอดเวลานั้นเป็นสิ่งปกติ การโป่งของเล็บนิ้วนั้นไม่ใช่อาการเฉพาะของ COPD และควรต้องทำการตรวจการแฝงตัวของมะเร็งปอดทันที
มลพิษทางอากาศ
คุณภาพของอากาศทั้งภายในและภายนอกสามารถปรับปรุงให้ดีขึ้นได้ ซึ่งสิ่งนี้อาจป้องกัน COPD หรือชะลอการทรุดลงของโรคที่เป็นอยู่ได้ สิ่งนี้อาจบรรลุความสำเร็จได้จากนโยบายของสาธารณะ การเปลี่ยนแปลงทางวัฒนธรรม และการมีส่วนร่วมโดยส่วนตัว
ประเทศที่กำลังพัฒนาหลายประเทศประสบความสำเร็จในการปรับปรุงคุณภาพของอากาศภายนอกโดยใช้ระเบียบข้อบังคับ ซึ่งการนี้ได้ส่งผลที่เป็นการเสริมสร้างการทำงานของปอดของประชากรของประเทศเหล่านี้ ผู้ที่เป็นโรค COPD อาจเกิดอาการน้อยลงหากพวกเขาได้อยู่ภายในสถานที่ในวันที่อากาศภายนอกมีคุณภาพไม่ดี
การจัดการโรค
โรค COPD นั้นไม่มีการรักษาที่เป็นที่ทราบ แต่อาการของโรคนั้นสามารถรักษาได้และสามารถชะลอความก้าวหน้าของโรคได้ เป้าหมายหลักของการจัดการโรคคือการลดปัจจัยเสี่ยง จัดการความคงที่ของ COPD ป้องกันการกำเริบของโรคแบบเฉียบพลันและจัดการความเจ็บป่วยที่เกี่ยวข้อง มาตรการที่ได้แสดงถึงการลดการเสียชีวิตคือการหยุดสูบบุหรี่และการใช้ออกซิเจนเสริมเท่านั้น การหยุดสูบบุหรี่นั้นเป็นการลดความเสี่ยงของการเสียชีวิตได้ 18% ข้อแนะนำอื่นๆ นั้นได้แก่: การฉีดวัคซีนป้องกันไข้หวัดใหญ่ปีละครั้ง การฉีดวัคซีนป้องกันเชื้อปอดบวมทุกๆ 5 ปี และการลดการสัมผัสจากสภาพแวดล้อมที่มีมลพิษทางอากาศ ในกลุ่มผู้ที่เป็นโรคขั้นลุกลาม การรักษาบรรเทาอาจช่วยลดอาการต่างๆ ได้ พร้อมกับการช่วยให้ความรู้สึกเนื่องจากความเหนื่อยดีขึ้นด้วยมอร์ฟีน การใช้เครื่องช่วยหายใจแบบไม่มีการเจาะผ่าอาจใช้เพื่อสนับสนุนการหายใจได้
ยาขยายหลอดลม
ยาขยายหลอดลมชนิดพ่นนั้นเป็นการรักษาหลักที่ใช้ และส่งผลที่เป็นประโยชน์โดยรวมเล็กน้อย กลุ่มยาชนิดหลักๆ มีสองชนิดคือ β2 agonists และ แอนติโคลิเนอร์จิก ซึ่งมีทั้งชนิดออกฤทธิ์ระยะยาวและออกฤทธิ์ระยะสั้น ยาเหล่านี้สามารถลดความเหนื่อย การหายใจมีเสียงวี้ดและขีดจำกัดในการออกกำลังกายได้ ซึ่งส่งผลให้คุณภาพชีวิตดีขึ้น ทั้งนี้ไม่เป็นที่ชัดเจนว่ายาเหล่านี้สามารถเปลี่ยนแปลงการกำเริบของโรคพื้นเดิมได้หรือไม่
การกำเริบของโรค
ยาคอร์ติโคสเตียรอยด์ชนิดรับประทาน สามารถเพิ่มโอกาสของการฟื้นตัวและลดระยะเวลาของการเกิดของอาการโดยรวมได้ ในผู้ที่มีการกำเริบของโรคขั้นรุนแรง ยาปฏิชีวนะสามารถบรรเทาผลได้ ยาปฏิชีวนะต่างๆ จำนวนหนึ่งที่มีการใช้ ได้แก่: อะม็อกซีซิลลิน ด็อกซีซัยคลิน หรือ อะซิโทรมัยซิน ทั้งนี้ไม่เป็นที่ทราบแน่ชัดว่ายาตัวหนึ่งตัวใดตัวหนึ่งดีกว่าตัวอื่นๆ หรือไม่ และไม่มีหลักฐานที่ชัดเจนสำหรับผู้ที่มีอาการของโรคที่รุนแรงน้อยกว่า
พยากรณ์โรค
{{legend|#b3b3b3|no data}} {{legend|#ffff65|≤110}} {{legend|#fff200|110–220}} {{legend|#ffdc00|220–330}} {{legend|#ffc600|330–440}} {{legend|#ffb000|440–550}} {{legend|#ff9a00|550–660}}
อัตราการแย่ลงของ COPD นั้นแตกต่างกันไปตามการปรากฏของปัจจัยต่างๆ ที่สามารถพยากรณ์ผลเชิงลบได้ ได้แก่: การอุดกั้นทางเดินหายใจขั้นรุนแรง ความสามารถในการออกกำลังกายต่ำ อาการเหนื่อย ความผอมหรืออ้วนที่สำคัญ โรคหัวใจเลือดคั่ง การยังคงสูบบุหรี่อยู่และความถี่ของการกำเริบของโรค ผลระยะยาวใน COPD นั้นสามารถคาดการณ์ได้โดยการใช้ BODE index ซึ่งแสดงผลคะแนนจากศูนย์ถึงสิบ โดยขึ้นอยู่กับ FEV1 ดัชนีมวลกาย ระยะทางที่เดินได้ใน 6 นาที และแบบประเมิน modified MRC dyspnea scale ความผอมที่สำคัญนั้นเป็นสัญญาณที่ไม่ดี ผลการตรวจสมรรถภาพปอดด้วยการวัดปริมาตรอากาศหายใจก็เป็นเครื่องพยากรณ์ความก้าวหน้าของโรคในอนาคตที่ดีเช่นกัน แต่ไม่ดีเท่า BODE index
วิทยาการระบาด
ตั้งแต่ปี ค.ศ. 2010 มีประชากรที่เป็นโรค COPD ประมาณ 329 ล้านคนทั่วโลก (4.8% ของของประชากร) และพบในเพศชายมากกว่าเพศหญิงเล็กน้อย นี่เป็นการเปรียบเทียบของผู้ที่เป็นโรคจำนวน 64 ล้านคนในปี ค.ศ. 2004 การเพิ่มขึ้นในประเทศที่กำลังพัฒนาระหว่างปี ค.ศ. 1970 ถึง 2010 นั้นเชื่อว่าเกี่ยวข้องกับการเพิ่มขึ้นของอัตราการสูบบุหรี่ในภูมิภาคนี้ และการเพิ่มขึ้นของจำนวนประชากรและการมีอายุยืนยาวขึ้นของประชากร เนื่องจากการลดลงของการเสียชีวิตจากสาเหตุอื่นๆ เช่นโรคติดเชื้อ ความชุกของ COPD ในประเทศที่กำลังพัฒนาบางประเทศพบว่ามีอัตราเพิ่มขึ้น โดยบางประเทศมีอัตราคงที่และบางประเทศมีอัตราลดลง จำนวนโดยรวมทั่วโลกนั้นคาดว่าจะยังคงเพิ่มขึ้นอย่างต่อเนื่อง เนื่องจากปัจจัยเสี่ยงต่างๆ นั้นยังคงพบได้ทั่วไปเช่นเดิมและประชากรยังคงมีอายุยืนยาวขึ้นเรื่อยๆ
ในประเทศอังกฤษ ประมาณว่ามีคนจำนวน 0.84 ล้านคน (จาก 50 ล้านคน) ได้รับการวินิจฉัยว่าเป็น COPD หรือกล่าวได้อีกอย่างหนึ่งว่า ประมาณหนึ่งคนจาก 59 คนได้รับการวินิจฉัยว่าเป็น COPD ที่ช่วงใดช่วงหนึ่งในชีวิตของพวกเขา ในพื้นที่ของประเทศที่มีความขาดแคลนทางเศรษฐกิจมากที่สุด ประชากรหนึ่งคนใน 32 คนได้รับการวินิจฉัยว่าเป็น COPD เมื่อเปรียบเทียบกับหนึ่งใน 98 คนในพื้นที่ที่มั่งคั่งที่สุด ในสหรัฐอเมริกา คิดเป็นประมาณ 6.3% ของประชากรผู้ใหญ่ และจำนวนรวมทั้งหมดประมาณ 15 ล้านคน ที่ได้รับการวินิจฉัยว่าเป็น COPD ประชากรจำนวน 25 ล้านคน อาจมี COPD หากรวมถึงกรณีที่ยังไม่ได้การวินิจฉัยสาเหตุในปัจจุบัน ในปี ค.ศ. 2011 มีผู้ป่วยประมาณ 730,000 คนเข้ารับการพักรักษาตัวในโรงพยาบาลในสหรัฐอเมริกาเนื่องจากโรค COPD
โรงเรียนเตรียมทหาร
การรับสมัครบุคคลพลเรือนเข้าเป็นนักเรียนเตรียมทหารนั้น โรงเรียนเตรียมทหารมิได้เป็นผู้ดำเนินการสอบคัดเลือกนักเรียนเตรียมทหารด้วยตนเอง หากแต่โรงเรียนนายร้อยพระจุลจอมเกล้า โรงเรียนนายเรือ โรงเรียนนายเรืออากาศนวมินทกษัตริยาธิราช และ โรงเรียนนายร้อยตำรวจ จะเป็นผู้ดำเนินการสอบคัดเลือก โดยในแต่ละปีจะมีการกำหนดจำนวนรับนักเรียนเตรียมทหารในส่วนของกองทัพบก กองทัพเรือ กองทัพอากาศ และ สำนักงานตำรวจแห่งชาติ จากนั้นแต่ละเหล่าทัพจะส่งผู้ผ่านการสอบคัดเลือกมาเรียนรวมกันที่โรงเรียนเตรียมทหาร เป็นเวลา 2 ปี
ประวัติ
เมื่อวันที่ 16 กรกฎาคม พ.ศ. 2500 จอมพลถนอม กิตติขจร ขณะนั้นดำรงตำแหน่ง รัฐมนตรีว่าการกระทรวงกลาโหม ได้เสนอดำริต่อสภากลาโหมว่า หากจะรวมโรงเรียนที่อยู่ในระดับการศึกษาเดียวกันจากกองทัพต่าง ๆ เป็นสถาบันเดียวกันก็จะเป็นการประหยัดงบประมาณของชาติ ทั้งยังทำให้ผู้ศึกษามีโอกาสได้รู้จักคุ้นเคย มีความสนิทสนมกลมเกลียว มีความสามัคคีเป็นน้ำหนึ่งใจเดียวกัน มีความคิดจิตใจร่วมกันแต่เยาว์วัย ซึ่งจะส่งผลให้บุคคลเหล่านี้สามารถประสานงานกันได้ด้วยดีและปฏิบัติงานร่วมกันอย่างมีประสิทธิภาพ สภากลาโหมได้เห็นชอบในดำรินี้เป็นเอกฉันท์ ในขั้นแรกให้รวมโรงเรียนเตรียมนายร้อย โรงเรียนเตรียมนายเรือ และโรงเรียนเตรียมนายเรืออากาศ เป็นโรงเรียนเตรียมทหาร สังกัดกรมการศึกษาวิจัย กองบัญชาการทหารสูงสุด เมื่อวันที่ 27 มกราคม พ.ศ. 2501 จึงถือว่าวันที่ 27 มกราคมของทุกปี เป็นวันคล้ายวันสถาปนาโรงเรียนเตรียมทหาร ผู้บัญชาการคนแรกคือ พลเอก ปิยะ สุวรรณพิมพ์
ในปี พ.ศ. 2522 กองพันทหารสื่อสาร กองบัญชาการกองทัพบก และกองร้อยทหารสื่อสารซ่อมบำรุงเขตหลัง กองบัญชาการกองทัพบก ได้ย้ายออกจากพื้นที่ที่อยู่ต่อเนื่องกัน โรงเรียนเตรียมทหารจึงได้รับพื้นที่ทางด้านทิศตะวันตกและทิศเหนือเพิ่มอีก 91 ไร่ 62 ตารางวา รวมเป็น 127 ไร่ 9 ตารางวา
โครงการก่อสร้างโรงเรียนเตรียมทหารแห่งใหม่ได้เริ่มดำเนินการมาตั้งแต่เดือนสิงหาคม 2539 และได้รับพระมหากรุณาธิคุณจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงวางศิลาฤกษ์ เมื่อวันอังคารที่ 27 มกราคม พ.ศ. 2541
ปะการังเทียม
ประวัติการก่อตั้งโครงการปะการังเทียม
นายสำราญ รักชาติ รองอธิบดีกรมทรัพยากรทะเลและชายฝั่งกล่าวว่า กรมฯ ได้จัด “โครงการจัดสร้างปะการังเทียม” ขึ้นด้วยการนำวัสดุที่แข็งแรงทนทานมีน้ำหนักที่สามารถต้านทานกระแสน้ำได้มาวางรวมกันอย่างมีแบบแผนเพื่อดึงดูดสัตว์น้ำให้เข้ามาอยู่อาศัย ช่วยให้สัตว์น้ำมีแหล่งอาหาร-แหล่งอนุบาลสัตว์น้ำ ใช้เป็นที่อยู่อาศัยของสัตว์น้ำทะเล   ซึ่งเป็นการบูรณาการความร่วมมือที่เด่นชัดระหว่าง   5 หน่วยงานได้แก่ กรมทรัพยากรทะเลและชายฝั่ง กองทัพเรือ กรมประมงและกรมการขนส่งทางน้ำและพาณิชยนาวี โดยทั้ง 5 หน่วยงานจะร่วมกันพิจารณาพื้นที่ที่เหมาะสมในจังหวัดที่ชาวประมงได้รับความเดือดร้อน จากปริมาณสัตว์น้ำที่น้อยลงโดยเร่งสร้างปะการังเทียม เพื่อเป็นแหล่งอาศัยใหม่ของสัตว์น้ำ
วันแห่งความตาย
วันแห่งความตาย (Day of the Dead; Día de Muertos) เป็นวันหยุดที่ฉลองทั่วประเทศเม็กซิโก โดยเฉพาะในภาคกลางและใต้ กับชาวเม็กซิกันที่อยู่ในประเทศอื่น เป็นวันหยุดที่ครอบครัวและเพื่อนรวมตัวกันขอพรและรำลึกถึงเพื่อนและสมาชิกครองครัวที่เสียชีวิต และช่วยพวกเขาในการเดินทางด้วยทางจิตวิญญาณ ในวัฒนธรรมเม็กซิกัน ความตายเป็นส่วนหนึ่งของวงจรชีวิตมนุษย์ ซึ่งไม่เพียงแค่วันแห่งความเศร้าโศก แต่ยังเป็นวันแห่งการฉลอง เพราะคนที่พวกเขารักตื่นขึ้นมาฉลองร่วมกับพวกเขา ใน ค.ศ. 2008 ยูเนสโกยกให้วัฒนธรรมนี้เป็นมรดกภูมิปัญญาทางวัฒนธรรม
เทพนักรบกลียุคและเทพอสูรผลาญโลกา
เทพนักรบกลียุคและเทพอสูรผลาญโลกา เป็นตัวละครการ์ตูนจากเรื่อง วอร์ลอร์ด จ้าวนักรบกลียุค
ธนพร แวกประยูร
ประวัติ
ในปี 2543 ปานเข้าเป็นนักร้องเดี่ยวในสังกัดอาร์เอส โปรโมชั่น ออกอัลบั้มเดี่ยวชุดแรกที่ชื่อ ปาน ธนพร มีเนื้อหาของเพลงเกี่ยวกับผู้หญิงที่ตรงไปตรงมา ควบคุมการผลิตโดย โปรดิวเซอร์ มีฝีมือ อย่าง   "นิพันธุ์ ช่วยสงเคราะห์" และได้รับเสียงตอบรับอย่างดี ในปีต่อมามีผลงานอัลบั้มที่ 2  ชื่อ หวานผ่าซาก ต่อมาในปี 2548  ทางต้นสังกัดอาร์เอส จับมือกับทางบริษัท วอร์นเนอร์ มิวสิก ไทยแลนด์ ทำโปรเจกต์พิเศษขึ้นนมาหนึ่งชุด โดยให้ปาน ธนพร  ร่วมงานกับวงดนตรีเพื่อชีวิต “คาราบาว” ออกผลงานเพลงในอัลบั้ม “หนุ่มบาว-สาวปาน” อัลบั้มนี้ได้รับการรับที่ดีและความนิยมมากจากคนฟัง ทำให้ในช่วงนี้มีกระแสข่าวว่าปานจะย้ายไปสังกัดค่ายวอร์นเนอร์มิวสิก ในปี 2555 ปานได้รับการทาบทามให้แสดงละครเพลงเป็นครั้งแรกกับ Dreamgirls ในฉบับภาษาไทย ผลิตโดย Dreambox
การระบาดทั่วของโควิด-19 ในสาธารณรัฐประชาชนลูฮันสค์
การระบาดทั่วของไวรัสโคโรนาในสาธารณรัฐประชาชนลูฮันสค์ (Луганской Народной Республики; ЛНР) ซึ่งเป็นรัฐที่ไม่ได้รับการรับรองในอาณาเขตของประเทศยูเครน ได้รับการยืนยันในเดือนมีนาคม พ.ศ. 2563 สำหรับส่วนอื่นของประเทศยูเครนให้ดูที่ การระบาดทั่วของไวรัสโคโรนาในประเทศยูเครน
ธนพร แวกประยูร
อัลบั้มพิเศษ
4.     ถวายไปเลย
การระบาดทั่วของโควิด-19 ในสาธารณรัฐประชาชนลูฮันสค์
พฤษภาคม 2563
ในวันที่ 25 พฤษภาคม มีผู้ป่วยยืนยัน 384 ราย โดยมีผู้ที่ได้รับอนุญาตให้ออกจากโรงพยาบาลแล้ว 179 ราย และจำนวนผู้เสียชีวิตอยู่ที่ 5 ราย
อูว์เกอโน
อูว์เกอโน (huguenots) เป็นกลุ่มชาติพันธุ์ศาสนาของคริสเตียน (โปรเตสแตนต์) ฝรั่งเศสผู้นับถือขนบปฏิรูป คำนี้ใช้เรียกสมาชิกคริสตจักรปฏิรูปแห่งฝรั่งเศสตั้งแต่ต้นคริสต์ทศวรรษ 1500 ถึงประมาณปี 1800
จำนวนของอูว์เกอโนต์สูงสุดประมาณเกือบสองล้านคนในปี 1562 โดยส่วนใหญ่กระจุกอยู่ส่วนใต้และตะวันตกของประเทศฝรั่งเศส เมื่ออูว์เกอโนมีอิทธิพลและแสดงออกซึ่งศรัทธาของพวกตนอย่างเปิดเผยมากขึ้น ความเป็นปรปักษ์ของคาทอลิกก็เติบโตขึ้นด้วย แม้มีการผ่อนปรนทางการเมืองและพระราชกฤษฎีกาการยอมรับความต่างทางศาสนาจากพระมหากษัตริย์ฝรั่งเศส มีความขัดแย้งทางศาสนาหลายครั้งตามมา เรียก สงครามศาสนาฝรั่งเศส ซึ่งสู้รบกันเป็นพัก ๆ ตั้งแต่ปี 1562 ถึง 1598 อูว์เกอโนมีแฌน ดาเบร (Jeanne d'Albret) และพระราชโอรส อนาคตพระเจ้าอ็องรีที่ 4 แห่งฝรั่งเศส และเจ้ากองเด สงครามยุติด้วยพระราชกฤษฎีกานองซ์ ซึ่งให้อัตตาณัติศาสนา การเมืองและทหารพอสมควรแก่อูว์เกอโน
ยูฟ่าแชมเปียนส์ลีก ฤดูกาล 2017–18
การจัดการแข่งขัน
ในมีการจัดการแข่งขัน โดยปกติแล้วสโมสรชนะเลิศแชมเปียนส์ลีกจะได้สิทธิ์ลงเล่นในรอบแบ่งกลุ่มโดยอัตโนมัติ อย่างไรก็ตาม ตั้งแต่ยูเวนตุส และ เรอัลมาดริด มีคุณสมบัติครบถ้วนแล้วสำหรับรอบแบ่งกลุ่ม (ในฐานะแชมป์ของ เซเรียอา ฤดูกาล 2016–17 และ ลาลิกา ฤดูกาล 2016–17 ตามลำดับ), ตำแหน่งแชมป์เก่าแชมเปียนส์ลีกในรอบแบ่งกลุ่มจะได้ยกสิทธิ์ให้กับแชมป์เก่ายูโรปาลีก, อายักซ์ หรือ แมนเชสเตอร์ยูไนเต็ด. ตั้งแต่ อายักซ์ มีคุณสมบัติครบถ้วนแล้วสำหรับเส้นทางรอบคัดเลือกรอบสามในฐานะรองชนะเลิศของ เอเรอดีวีซี ฤดูกาล 2016–17, สิทธิ์นี้จะถูกยกเลิกทันทีถ้าอายักซ์ชนะยูโรปาลีก, และทีมอันดับที่สามของสมาคม 6 (ฝรั่งเศส) จะได้รับการเลื่อนจากเส้นทางลีกรอบคัดเลือกรอบสามไปถึงเส้นทางลีกรอบเพลย์ออฟ.
รอบเพลย์ออฟ
การจับสลากสำหรับรอบเพลย์ออฟจะจัดขึ้นในวันที่ 4 สิงหาคม พ.ศ. 2560, 12:00 CEST, ที่สำนักงานใหญ่ยูฟ่าในเมือง นียง, ประเทศสวิตเซอร์แลนด์.
อุทยานแห่งชาติดอยผ้าห่มปก
อุทยานแห่งชาติดอยผ้าห่มปก หรือในชื่อเดิมว่า อุทยานแห่งชาติแม่ฝาง และ อุทยานแห่งชาติดอยฟ้าห่มปก เป็นอุทยานแห่งชาติแห่งหนึ่งในประเทศไทย มีสภาพเป็นยอดดอยหรือยอดเขาส่วนหนึ่งของทิวเขาแดนลาว จุดที่สูงที่สุดมีความสูง 2,285 เมตร (7,497 ฟุต) จากระดับน้ำทะเลปานกลาง ซึ่งเป็นภูเขาที่สูงที่สุดเป็นอันดับ 2 ของประเทศไทยรองจากดอยอินทนนท์ พื้นที่อุทยานแห่งชาติตั้งอยู่ในเขตอำเภอฝาง อำเภอแม่อาย และอำเภอไชยปราการ จังหวัดเชียงใหม่ มีอาณาเขตติดต่อกับประเทศพม่าทางด้านทิศตะวันตกยาวประมาณ 70 กิโลเมตร มีเนื้อที่ทั้งหมดประมาณ 524 ตารางกิโลเมตร หรือประมาณ 327,500 ไร่ ขึ้นทะเบียนเป็นอุทยานแห่งชาติเมื่อวันที่ 4 กันยายน พ.ศ. 2543 เป็นอุทยานแห่งชาติลำดับที่ 97 ของไทย
พื้นที่ส่วนใหญ่เป็นป่ามีความอุดมสมบูรณ์ มีพืชที่สำคัญ เช่น ตะเคียนทอง (Hopea odorata), เทียนผ้าห่มปก (Impatiens phahompokens ) ซึ่งค้นพบครั้งแรกที่นี่ รวมถึงสัตว์ป่าอย่างอื่น เช่น ผีเสื้อหางดาบตาลไหม้ (Meandrusa sciron) เป็นสถานที่ที่เหมาะสำหรับการดูนก และมีบ่อน้ำพุร้อนฝาง ณ ที่ทำการอุทยาน พื้นที่ 10 ไร่ (16,000 ตารางเมตร) ที่มีอุณหภูมิของน้ำราว 90–130 องศาเซลเซียส บ่อขนาดใหญ่ที่สุดมีไอน้ำร้อนที่มีไอพวยพุ่งขึ้น 40–50 เมตรเหนือพื้นดิน
ยูฟ่าแชมเปียนส์ลีก ฤดูกาล 2017–18
รอบ 16 ทีมสุดท้าย
การจับสลากสำหรับรอบ 16 ทีมสุดท้ายจะจัดขึ้นในวันที่ 11 ธันวาคม พ.ศ. 2560 (ค.ศ. 2017), 12:00 CEST, ที่สำนักงานใหญ่ยูฟ่าในเมือง นียง, สวิตเซอร์แลนด์.
อุทยานแห่งชาติดอยผ้าห่มปก
ทรัพยากรสัตว์ป่า
จากการสำรวจเบื้องต้นเกี่ยวกับทรัพยากรสัตว์ป่าในพื้นที่อุทยานแห่งชาติดอยฟ้าห่มปก สามารถจำแนกสัตว์ป่าที่พบ เป็นประเภทต่างๆ ได้ดังนี้
2. สัตว์ปีก จำพวกนก (Birds) จากการสำรวจพบนกชนิดต่างๆ กว่า 340 ชนิด ซึ่งสามารถพบทั้งนกประจำถิ่นหายาก เช่น นกติ๊ดหัวแดง นกขัติยา นกกระรางอกลาย และนกหัวขวานอกแดง ซึ่งหลายชนิดเป็นนกที่สามารถพบได้เฉพาะในพื้นที่ดอยผ้าห่มปกเท่านั้น ส่วนนกอพยพที่เข้ามาอาศัยอยู่ในช่วงฤดูหนาว เช่น นกเดินดงสีน้ำตาลแดง นกเดินดงอกเทา นกเดินดงสีคล้ำ และนกเดินดงลายเสือ เป็นต้น นอกจากชนิดนกหายากดังกล่าวซึ่งส่วนใหญ่พบบริเวณดอยผ้าห่มปกแล้ว บริเวณพื้นที่อื่นของอุทยานฯก็สามารถพบเป็นนกหายากได้หลายชนิด เช่น บริเวณที่ทำการอุทยานฯ มีการสำรวจพบนกหายาก เช่น นกกระติ๊ดใหญ่ปีกลาย นกเขนหัวขาวท้ายแดง นกกางเขนน้ำหัวขาว และนกมุดน้ำ ซึ่งเป็นนกหายากที่พบอาศัยตามลำธารที่มีความอุดมสมบูรณ์สูง ในปัจจุบันเรายังไม่ทราบสถานะที่แน่นอนของนกชนิดนี้
อีเอฟแอลแชมเปียนชิป เพลย์ออฟ 2021 นัดชิงชนะเลิศ
การแข่งขัน อีเอฟแอลแชมเปียนชิป เพลย์ออฟ 2021 นัดชิงชนะเลิศ จะลงเล่นกันในวันที่ 29 พฤษภาคม พ.ศ. 2564 ที่ สนามกีฬาเวมบลีย์, ลอนดอน. ผู้ชนะจะได้รับการเลือนชั้นสู่ พรีเมียร์ลีก ฤดูกาล 2021–22. สองทีมที่ดีที่สุดของ อีเอฟแอลแชมเปียนชิป ฤดูกาล 2020–21 จะได้รับการเลื่อนชั้นโดยอัตโนมัติขึ้นสู่ พรีเมียร์ลีก, ในขณะที่ทีมวางระหว่างทีมอันดับที่สามและทีมอันดับที่หกในตารางคะแนนลีกจะลงเล่นสองนัดขั้นแรกใน ฟุตบอลลีกเพลย์ออฟ ฤดูกาล 2021. เบรนต์ฟอร์ด และ สวอนซีซิตี เข้าร่วมสำหรับพื้นที่สุดท้ายสำหรับ พรีเมียร์ลีก ฤดูกาล 2021–22 ในพรีเมียร์ลีก.
แฮร์รี่ พอตเตอร์กับศิลาอาถรรพ์ (ภาพยนตร์)
โครงเรื่อง
ในกลางดึกของคืนวันหนึ่ง อัลบัส ดัมเบิลดอร์และมิเนอร์วา มักกอนนากัล ศาสตราจารย์แห่งโรงเรียนคาถาพ่อมดแม่มดและเวทมนตร์ศาสตร์ฮอกวอตส์ พร้อมกับ รูเบอัส แฮกริด ผู้ดูแลแผ่นดินฮอกวอตส์ ได้นำทารกเพิ่งกำพร้าชื่อว่า แฮร์รี่ พอตเตอร์ มาส่งที่บ้านของครอบครัวเดอร์สลีย์ ญาติของเขาที่ยังเหลืออยู่
แฮกริดพาแฮร์รี่ไปตรอกไดแอกอนเพื่อซื้อของไว้ใช้สำหรับการเรียนในฮอกวอตส์ แฮกริดซื้อนกฮูกสัตว์เลี้ยงชื่อว่า เฮดวิก เป็นของขวัญวันเกิดแฮร์รี่ แฮกริดบอกแฮร์รี่ว่า พ่อแม่ของแฮร์รี่ เจมส์และลิลลี พอตเตอร์ เสียชีวิตเพราะถูกคำสาปพิฆาต ด้วยมือของ ลอร์ดโวลเดอมอร์ พ่อมดที่ร้ายกาจและทรงพลัง แฮร์รี่เป็นคนเดียวที่รอดชีวิตจากความโกลาหล และกลายเป็นที่รู้จักในโลกเวทมนตร์ว่าเป็น "เด็กชายผู้รอดชีวิต"
แมน มณีวรรณ
อีสานตลาดแตก (2555-2557)
อัลบั้มพิเศษ อีสานตลาดแตก เป็นอัลบั้มพิเศษ กับการรวมเพลงใหม่ล่าสุด มารวมอยู่ที่นี่ โดยศิลปินเลือดอีสาน จากค่าย อาร์ สยาม ร่วมกับ จินตหรา พูนลาภ อาร์สยาม,เอ๋ พจนา อาร์สยาม,ปอ ปริชาต อาร์สยาม,ผา ชนะไดย์ อาร์สยาม,ตั้ม ต้องรัก อาร์สยาม และ เบนซ์ มารุต อาร์สยาม
ธนาคารแห่งประเทศญี่ปุ่น
ประวัติศาสตร์
ในคริสต์ทศวรรษ 1970 บรรยากาศการทำงานของธนาคารพัฒนาไปพร้อมกับการเปลี่ยนผ่านจากอัตราแลกเปลี่ยนเงินตราคงที่ และเศรษฐกิจค่อนข้างปิด มาเป็นเศรษฐกิจเปิดขนาดใหญ่ที่มีอัตราแลกเปลี่ยนที่ค่าเปลี่ยนแปลงได้
การทบทวนพระราชบัญญัติธนาคารญี่ปุ่นครั้งใหญ่ใน ค.ศ. 1997 มีจุดประสงค์เพื่อให้ธนาคารกลางมีอิสระมากยิ่งขึ้น อย่างไรก็ตาม ธนาคารแห่งประเทศญี่ปุ่นได้ถูกวิพากษ์วิจารณ์ว่า มีอิสระในการดำเนินการมากเกินไป และขาดการตรวจสอบได้ก่อนที่กฎหมายฉบับนี้จะผ่านแล้ว อย่างไรก็ตาม นับแต่การใช้บังคับกฎหมายใหม่นี้ ธนาคารแห่งประเทศญี่ปุ่นปฏิเสธคำขอของรัฐบาลที่ขอให้กระตุ้นเศรษฐกิจอย่างต่อเนื่อง
ธรรมชาติ
ธรรมชาติ (nature) ในความหมายอย่างกว้างสุด เทียบเท่ากับโลกธรรมชาติ, โลกกายภาพ, โลกวัตถุ หรือจักรวาล "ธรรมชาติ" หมายถึง ปรากฏการณ์ของโลกกายภาพ และยังหมายถึงชีวิตโดยรวม มีขนาดตั้งแต่เล็กกว่าอะตอมไปจนถึงจักรวาล การศึกษาธรรมชาติเป็นส่วนประกอบใหญ่ส่วนหนึ่ง (และอาจเป็นหนึ่งเดียว) ของวิทยาศาสตร์ แม้ว่ามนุษย์จะเป็นส่วนหนึ่งของธรรมชาติ แต่วัตถุที่มนุษย์สร้างขึ้นและกิจกรรมที่มนุษย์กระทำมักถูกจัดประเภทไว้ต่างหากจากปรากฏการณ์ที่เกิดขึ้นใน "ธรรมชาติ"
คำว่า nature มาจากคำภาษาละติน natura หรือ "คุณสมบัติสำคัญ, พื้นนิสัยสืบทอด" และในสมัยโบราณ หากแปลตามตรงจะหมายถึง "การกำเนิด" natura มักถูกใช้เป็นคำแปลภาษาละตินจากคำภาษากรีก physis (φύσις) ซึ่งเดิมเกี่ยวข้องกับลักษณะภายใน ซึ่งพืช สัตว์และลักษณะเฉพาะ (feature) อื่นของโลกได้พัฒนาแนว (accord) ของตนขึ้นมา มโนทัศน์ของธรรมชาติโดยรวม (จักรวาลทางกายภาพ) เป็นหนึ่งในวิถีทางของการต่อขยายความคิดดั้งเดิม ซึ่งเริ่มต้นด้วยการประยุกต์ใช้แก่นบางอย่างของคำว่า φύσις โดยนักปรัชญายุคก่อนโสเครติส (แม้ว่าคำนี้จะมีขอบเขตการใช้งานที่มีพลวัตก็ตาม โดยเฉพาะสำหรับเฮราคลิตุส) และได้รับความแพร่หลายอย่างต่อเนืองนับแต่นั้น การใช้นี้ได้รับการยืนยันระหว่างการมาถึงของระเบียบวิธีทางวิทยาศาสตร์สมัยใหม่ในหลายศตวรรษหลัง  นับตั้งแต่การปฏิวัติอุตสาหกรรม ธรรมชาติถูกมองว่าเป็นส่วนหนึ่งของความเป็นจริงที่ปราศจากการแทรกแซง ด้วยเหตุนี้ บางคตินิยมจึงถือว่าธรรมชาติเป็นสิ่งที่ควรค่าแก่การเคารพ (รูโซ, คตินิยมเหนือเหตุผลแบบอเมริกัน) เป็นสิ่งสวยงามอันบริสุทธิ์ที่พระเจ้าสร้างขึ้นมา หรือเป็นส่วนหนึ่งของประวัติศาสตร์มนุษย์ (เฮเกิล, มากซ์) อย่างไรก็ตาม มุมมองที่ว่าธรรมชาติมีพลังงานชีวิตอยู่ ซึ่งเป็นมุมมองที่ใกล้เคียงกับในยุคก่อนโสเครตีส ได้กลับมาอีกครั้งในเวลาไล่เลี่ยกัน (โดยเฉพาะยุคหลังดาร์วิน)
ธรณีวิทยา
ธรณีวิทยาเป็นสาขาหนึ่งของวิทยาศาสตร์ ศึกษาเกี่ยวกับสสารทั้งสถานะของแข็งและของเหลวที่ประกอบกันเป็นโลก ขอบเขตของธรณีวิทยาครอบคลุมการศึกษาองค์ประกอบ, โครงสร้าง, คุณสมบัติทางกายภาพ, พลวัติและประวัติศาสตร์ของมวลสารของโลก รวมถึงกระบวนการที่มันเกิดขึ้น เคลื่อนย้ายและเปลี่ยนแปลง เป็นสาขาวิชาที่สำคัญสาขาหนึ่งและมีความสำคัญต่อการสกัดแร่และสารประกอบไฮโดรคาร์บอน, ความรู้และการบรรเทาภัยธรรมชาติ, สาขาวิศวกรรมธรณีเทคนิคบางสาขาและภูมิอากาศวิทยาบรรพกาล
วิวัฒนาการทางธรณีวิทยา
ธรณีวิทยาของพื้นที่หนึ่งวิวัฒน์ไปตามกาลเวลาเมื่อหน่วยหินถูกทับถมและถูกแทรก กระบวนการเปลี่ยนลักษณะเปลี่ยนรูปทรงและตำแหน่งของมันไป
มุมมองทางประวัติศาสตร์
ไม่กี่ล้านปีก่อน เอปชนิดหนึ่งในแอฟริกาได้พัฒนาความสามารถที่จะยืนตัวตรง ซึ่งเป็นจุดกำเนิดของมนุษย์ในเวลาต่อมา การพัฒนาเกษตรกรรมและอารยธรรมอย่างก้าวหน้า ทำให้มนุษย์ส่งผลกระทบต่อโลกอย่างรวดเร็วกว่ารูปแบบสิ่งมีชีวิตใด ๆ ที่เคยมีมา ซึ่งส่งผลต่อทั้งธรรมชาติและจำนวนของสิ่งมีชีวิตอื่น ๆ ตลอดจนสภาพภูมิอากาศ จากการเปรียบเทียบ การเพิ่มขึ้นของออกซิเจนในบรรยากาศโลกครั้งใหญ่เกิดจากการแพร่กระจายของสาหร่ายในยุคไซดีเรียน ซึ่งต้องใช้เวลาประมาณ 300 ล้านปี กว่าจะถึงระดับสูงสุด
ระบบนิเวศ
แก่นกลางของแนวคิดเรื่องระบบนิเวศคือแนวคิดที่ว่า สิ่งมีชีวิตมีปฏิสัมพันธ์กับองค์ประกอบอื่น ๆ ของสิ่งแวดล้อมในท้องถิ่น Eugene Odum บิดาแห่งนิเวศวิทยา ได้ให้นิยามว่า "หน่วยใด ๆ ที่รวมเอาสิ่งมีชีวิตทั้งหมด (กล่าวคือ "กลุ่มสังคม") ในพื้นที่หนึ่งที่มีปฏิสัมพันธ์กับสิ่งแวดล้อมเชิงกายภาพในพื้นที่นั้น เพื่อให้การถ่ายเทของพลังงานนำไปสู่ลำดับขั้นทางโภชนาการที่ชัดเจน, ความหลากหลายทางชีวภาพ และวัฏจักรของสาร (เช่นการแลกเปลี่ยนสารระหว่างส่วนที่มีและไม่มีชีวิต) ภายในระบบ ก็คือระบบนิเวศ " ภายในระบบนิเวศสิ่งมีชีวิตต่างเชื่อมโยงและพึ่งพาซึ่งกันและกันในห่วงโซ่อาหาร แลกเปลี่ยนพลังงานและสสารระหว่างตัวมันกับสิ่งแวดล้อม แนวคิดเรื่องระบบนิเวศของมนุษย์ตั้งอยู่บนพื้นฐานของระบบทวิวิภาคระหว่าง มนุษย์/ธรรมชาติ และบนพื้นมโนคติที่ว่าสิ่งมีชีวิตทุกชนิดล้วนพึ่งพิงกันผ่านระบบนิเวศ เช่นเดียวกับที่พึ่งพิงองค์ประกอบอชีวภาคภายในถิ่นอาศัยของมัน
ตระกูลภาษาเกาหลี
ตระกูลภาษาเกาหลี คือตระกูลภาษาหนึ่งที่ประกอบด้วยภาษาเกาหลีสมัยใหม่และภาษาเครือญาติที่มีความใกล้เคียงอื่น ๆ ที่ปัจจุบันจัดเป็นภาษาสูญแล้ว นักภาษาศาสตร์ส่วนใหญ่จัดให้ภาษาเกาหลีที่ใช้อยู่ในปัจจุบันเป็นภาษาโดดเดี่ยว (Language isolate) ขณะที่นักภาษาศาสตร์จำนวนไม่น้อยจัดให้อยู่ในตระกูลภาษาอัลไต (Altaic languages) บ้างก็จัดอยู่ในตระกูลภาษาอินโด-แปซิฟิก (Indo-Pacific language family) นอกจากนี้ยังภาษาศาสตร์บางส่วนสันนิษฐานว่าภาษาเกาหลีนี้อาจมีความเชื่อมโยงกับตระกูลภาษาออสโตรนีเซียน (Austronesian languages) ก็เป็นได้
ปลาน้ำฝาย
ปลาน้ำฝาย เป็นปลาน้ำจืดสกุลหนึ่ง ในวงศ์ปลาตะเพียน (Cyprinidae) ใช้ชื่อสกุลว่า Sikukia (/สี-กุก-เอีย/)
รูฟท็อปส์ (อะลิเบอเรชันบรอดแคสต์)
(Rooftops (A Liberation Broadcast)) เป็นเพลงของวงอัลเทอร์เนทีฟจาก เวลส์, สหราชอาณาจักร ลอสท์โพรเฟ็ทส์ เพลงนี้ออกจำหน่ายเป็นซิงเกิลแรกจากสตูดิโออัลบั้มที่ 3 ของพวกเขา Liberation Transmission (2006)
การแสดงสดครั้งแรกของซิงเกิลในสหราชอาณาจักร ที่อยู่ใน Muni Arts Centre ในพอนตีพิดด์เมื่อวันที่ 24 เมษายน ค.ศ. 2006 ก่อนที่จะได้รับการเปิดในสถานีวิทยุ ซิงเกิลนี้ติดชาร์ตอันดับที่ 8 ของชาร์ตซิงเกิลแห่งสหราชอาณาจักร
กล้ามเนื้อหัวใจอักเสบ
กล้ามเนื้อหัวใจอักเสบส่วนใหญ่เกิดจากการติดเชื้อไวรัส ที่พบบ่อยเช่น parvovirus B19 นอกจากนี้ยังอาจเกิดจากเชื้ออื่นที่ไม่ใช่ไวรัสก็ได้แต่พบน้อยกว่า เชื้ออื่นเหล่านี้เช่น เชื้อแบคทีเรีย Borrelia burgdorferi (โรคไลม์) หรือ เชื้อโปรโตซัว Trypanosoma cruzi สาเหตุอื่น ๆ เช่น เกิดจากผลข้างเคียงของยา การได้รับสารพิษ และโรคภูมิต้านตนเอง การวินิจฉัยทำได้โดยการตรวจคลื่นไฟฟ้าหัวใจ ตรวจระดับโทรโพนินในเลือดซึ่งจะมีระดับสูงกว่าปกติ การตรวจเอ็มอาร์ไอหัวใจ และบางครั้งก็อาจวินิจฉัยได้จากการตรวจชันสูตรชิ้นเนื้อหัวใจ การตรวจอื่น ๆ ที่มีประโยชน์ เช่น การตรวจอุลตร้าซาวด์หัวใจ ช่วยแยกโรคอื่น ๆ ออกได้ เช่น โรคลิ้นหัวใจ เป็นต้น
อาการและอาการแสดง
โรคกล้ามเนื้อหัวใจอักเสบเฉียบพลันชนิดไม่รุนแรง (acute non-fulminant myocarditis) มีอาการที่แตกต่างกันในผู้ป่วยน้อยกว่าเมื่อเทียบกับโรคกล้ามเนื้อหัวใจอักเสบเฉียบพลันชนิดรุนแรง และมีการดำเนินของโรคในช่วงหลายวันถึงหลายเดือน แม้ว่าอาการของโรคกล้ามเนื้อหัวใจอักเสบเฉียบพลันชนิดไม่รุนแรงจะเหมือนกับอาการของโรคชนิดรุนแรง แต่มักไม่เกิดขึ้นในช่วงพัก และการรักษาไม่จำเป็นต้องใช้เครื่องช่วยการไหลเวียนโลหิต
ธงพระอิสริยยศในประเทศอิหร่าน
ธงพระอิสริยยศในประเทศอิหร่าน เป็นธงสำหรับใช้หมายพระอิสริยยศของสมเด็จพระเจ้าชาห์ สมเด็จพระราชินี สมเด็จพระยุพราช และ บรรดาพระบรมวงศานุวงศ์ในรัชสมัยต่างๆ
ปลาเทราต์บิวะ
ปลาเทราต์บิวะถือเป็นเมนูพิเศษประจำจังหวัดชิงะ มักถูกนำไปทำซาชิมิ, ย่างเกลือ, รมควัน, ทอด นอกจากนี้ ปลาเทราต์บิวะยังขึ้นชื่อว่าเป็นปลาที่ไม่ค่อยกินเบ็ด มีโอกาสติดเบ็ดน้อยมาก
เล็กซัส
จุดเริ่มต้น
เล็กซัส ได้ก่อตั้งขึ้นเมื่อปี พ.ศ. 2532 รถยนต์รุ่นแรกคือ แอลเอส 400 และ อีเอส 250 โดยใช้นำรถยนต์โตโยต้ารุ่นเซลซิเออร์ (Celsior) และรุ่นวินด้อม (Windom) เข้าไปขายในแบรนด์เล็กซัส ซึ่งใช้เครื่องยนต์ขนาด 4000 ซีซี V8 รหัส 1UZ-FE สำหรับแอลเอส 400 และ ขนาด 2500 ซีซี V6 รหัส 2VZ-FE สำหรับอีเอส 250
เล็กซัส เริ่มทำการตลาดครั้งแรกที่สหรัฐอเมริกาเป็นที่แรก ต่อมาก็ได้ทำการตลาดที่อังกฤษ แคนาดา ออสเตรเลีย และประเทศอื่นๆ รวมถึงประเทศไทย
สปีกา (เกิร์ลกรุ๊ป)
ปี 2016 โบฮยอง น้องเล็กของวง ได้เข้าร่วมรายการ Girl Spirit
ซึ่งผู้เข้าแข่งขัน 12 คน คือ ยูจี BESTie ( อายุ 25 ) , เคย์ Lovelyz ( อายุ 21 )  , ซึงฮี CLC  ( อายุ 20 ) , ซึงฮี Oh My Girl ( อายุ 20 )  , ฮเยมี Fiestar ( อายุ 26 )  , โซจอง Ladies' Code  ( อายุ 23 ) , โซยอน Laboum ( อายุ 22 )  , มินแจ Sonamoo ( อายุ 21 ) , จินโซล April ( อายุ 14 ), ดาวอน Cosmic Girl ( อายุ 19  ) , ซองยอน Pledis Girlz ( อายุ 17 ), โบฮยอง Spica  ( อายุ 27 ) รอบแข่งขันสุดท้าย ผู้ชนะเสียงดีที่สุดคือ โบฮยอง Spica
จระเข้น้ำเค็ม
ตัวที่ใหญ่ที่สุดในโลก
คืนวันที่ 3 กันยายน ค.ศ. 2011 ทางภาคใต้ของฟิลิปปินส์ ชาวบ้านและผู้เชี่ยวชาญหลายคนรวมกันจับจระเข้น้ำเค็มเพศผู้ตัวหนึ่งได้ โดยใช้เวลากว่า 3 สัปดาห์ หลังจากจระเข้ตัวนี้กินควายไปเมื่อเดือนก่อน และเชื่อว่ามันกินคนไปสองศพไปเมื่อสองปีก่อนด้วยการกัดเข้าที่ศีรษะจนขาด ซึ่งจระเข้ตัวนี้มีน้ำหนักกว่า 1,075 กิโลกรัม และยาวถึง 6.4 เมตร อายุกว่า 50 ปี นับเป็นจระเข้ตัวใหญ่ที่สุดเพียงไม่กี่ตัวที่จับได้ในรอบหลายปีที่ฟิลิปปินส์ และเชื่อว่าเป็นจระเข้ตัวที่ใหญ่ที่สุดในโลกเท่าที่พบมา โดยทำลายสถิติจระเข้ตัวที่ใหญ่ที่สุดในโลกที่บันทึกได้ที่ออสเตรเลีย ซึ่งตัวนั้นยาว 5.48 เมตร
การกระจายพันธุ์และถิ่นอาศัย
พบกระจายพันธุ์ตั้งแต่ภูมิภาคเอเชียใต้จนถึงเอเชียตะวันออกเฉียงใต้และประเทศออสเตรเลียทางตอนเหนือ บริเวณนอร์เทิร์นเทร์ริทอรี มักอาศัยอยู่ในป่าโกงกางหรือป่าชายเลนในที่ที่เป็นน้ำกร่อยหรือน้ำเค็ม
สหรัฐอาหรับเอมิเรตส์ในโอลิมปิก
ประเทศสหรัฐอาหรับเอมิเรตส์ เข้าร่วมการแข่งขันกีฬาโอลิมปิกฤดูร้อน 8 ครั้ง พวกเขาไม่เคยปรากฏตัวในเกมฤดูหนาวใด ๆ ยูเออีได้รับเหรียญรางวัลแรกในโอลิมปิกฤดูร้อน 2004 ที่ประเทศกรีซ
บ็อนเนอร์ดวร์ชมุสเทอรุง
ส่วนต่อขยาย
สารบัญแฟ้มทั้งสองนี้ได้ทำให้สามารถสร้างแบบจำลองที่เข้มงวดมากขึ้น และในศตวรรษที่ 19 นักดาราศาสตร์และนักภูมิมาตรศาสตร์ได้ใช้ระบบพิกัดร่วมทางดาราศาสตร์อย่างกว้างขวางโดยอิงตามแกนหมุนของโลก วันวสันตวิษุวัต และระนาบสุริยวิถี ระบบนี้กลายเป็นพื้นฐานของการทำสารบัญแฟ้มพื้นฐานของหอดูดาวเบอร์ลิน และถูกนำมาใช้ในระบบพิกัดที่แน่นอนของบ็อนเนอร์ดวร์ชมุสเทอรุงและสารบัญแฟ้มสมาคมดาราศาสตร์
วิศวกรรมการวัดคุม
วิศวกรรมการวัดคุม (instrumentation engineering) คือวิศวกรที่มีความเชี่ยวชาญด้านวิศวกรรมที่เน้นหลักการและการทำงานของ เครื่องมือวัด ที่ใช้ในการออกแบบและการกำหนดค่าของระบบอัตโนมัติในระบบไฟฟ้าและระบบนิวเมติก ฯลฯ พวกเขามักจะทำงานกับอุตสาหกรรมที่มีกระบวนการแบบอัตโนมัติเช่นในโรงงานผลิต ด้วยเป้าหมายเพื่อการปรับปรุงระบบการผลิต, ความน่าเชื่อถือ, ด้านความปลอดภัย, การเพิ่มประสิทธิภาพและความมีเสถียรภาพ ในการควบคุมพารามิเตอร์ในกระบวนการหรือในระบบเฉพาะกิจใด ๆ อุปกรณ์เช่น Microprocessor, Microcontroller หรือ Programmable Logic Controll (PLC) จะถูกนำมาใช้ แต่จุดมุ่งหมายสูงสุดของวิศวกรการวัดคุมก็คือการควบคุมพารามิเตอร์ของระบบ วิศวกรการวัดคุมปกติจะรับผิดชอบกับการบูรณาการ ตัวรับรู้ ทั้งหลายที่จะส่งสัญญาณที่ถูกบันทึกไว้, จอแสดงผลและระบบควบคุมให้ทำงานเข้าด้วยกัน วิศวกรวัดคุมอาจจะออกแบบ/ติดตั้งสายไฟและปรับแต่งสัญญาณ พวกเขาอาจจะต้องรับผิดชอบสำหรับการสอบเทียบเครื่องมือวัด, การทดสอบและการบำรุงรักษาระบบ
เอดา เอดเลอร์
ประวัติ
ใน ค.ศ. 1901 เธอแต่งงานกับนักปรัชญาชาวเดนมาร์กชื่อแอนทัน ธอมเซิน ซึ่งเธอได้พบที่งานเลี้ยงอาหารค่ำเมื่อวันที่ 20 มีนาคม ค.ศ. 1897 โดยธอมเซินได้บันทึกเรื่องราวการพบกันครั้งแรกนี้ไว้ในไดอารีของเขา ซึ่งจำได้ว่าเขาหลงเธอแค่ไหน กระทั่งพวกเขาหย่าร้างใน ค.ศ. 1912
สภาสันติภาพตุรกี
สภาสันติภาพตุรกีได้ทำการปิดล้อมท่าอากาศยาน ที่ทำการพรรครัฐบาล มีการจับนายทหารระดับสูงเป็นตัวประกัน รวมถึงเข้าบุกยึดบรรษัทกิจการการกระจายเสียงและโทรทัศน์แห่งชาติตุรกี (TRT) และสั่งงดรายการประจำของสถานีฯและถ่ายทอดการแถลงการณ์ของสภาสันติภาพฯ และประกาศใช้ กฎอัยการศึก มีการออกคำสั่งห้ามออกนอกเคหะสถานและสั่งปิดท่าอากาศยาน พร้อมกับนำรถถังเข้าไปยึดอาคารรัฐสภา และช่องแคบบอสฟอรัส รวมถึงประชาชนตุรกีทำการถอนเงินผ่านตู้ถอนเงินอัตโนมัติ เมื่อทราบว่าจะมีการทำรัฐประหาร
กันดั้มมาร์คทูว์
กันดั้มมาร์คทูว์ได้รับการพัฒนาโดยกลุ่มทิทานส์และใช้พื้นฐานของRX-78-2 กันดั้ม โดยเดิมทีทิทานส์มีแผนการสำหรับผลิตจำนวนมากด้วย แต่ยูนิตต้นแบบทั้งสามเครื่องถูกกลุ่มต่อต้านสหพันธ์โลกขโมยไปจากโคโลนี กรีปส์ทูว์ โดยที่กันดั้มมาร์คทูว์เครื่องหนึ่งถูกส่งไปยังบริษัทแอนาไฮม์อิเล็กทรอนิกเพื่อใช้ศึกษาโครงสร้างมูฟเอเบิ้ลเฟรม ส่วนอีกสองเครื่องนั้นกลุ่มต่อต้านสหพันธ์โลกได้แยกชิ้นส่วนเพื่อใช้เป็นอะไหล่เสียหนึ่งเครื่อง ส่วนเครื่องสุดท้ายถูกทาสีใหม่แล้วเก็บไว้ใช้งานเอง โดยเป็นโมบิลสูทประจำตัวคามิล บีดันและต่อมาได้เปลี่ยนไปให้เอมม่า ชีน
RX-178-X0 กันดั้มมาร์คทูว์หมายเลขศูนย์
มีอีกชื่อว่า กันดั้มมาร์คทูว์รุ่นต้นแบบ มีสมรรถนะสูงกว่าตัวจริงมากจนสามารถเทียบได้กับโมบิลสูทที่ออกมาในช่วงหลังของศึกกรีปส์ บีมไรเฟิลรุ่นทดลองของกันดั้มมาร์คทูว์หมายเลขศูนย์มีพลังเทียบได้กับปืนใหญ่มหาอนุภาคของยานชั้นแม็กเจลแลน แต่มีความแม่นยำค่อนข้างต่ำและใช้พลังงานมาก ค่าใช้จ่ายในการสร้างกันดั้มมาร์คทูว์หมายเลขศูนย์ยังสูงมาก กันดั้มมาร์คทูว์หมายเลขศูนย์ปรากฏตัวครั้งแรกในวิดีโอเกม โมบิลสูทกันดั้ม กิเรน โนะ ยาโบ
สมาคมบาสเกตบอลแห่งชาติ
ฤดูกาลปกติ
หลังจากเข้าแคมป์ จะมีการแข่งนัดกระชับมิตร (Exhibition game) จำนวนหนึ่ง แล้วต่อด้วยฤดูกาลปกติซึ่งเริ่มในสัปดาห์แรกของเดือนพฤศจิกายน
การดราฟท์ผู้เล่น
ผู้เล่นที่เล่นในระดับมหาวิทยาลัยแล้วมีสิทธิ์เข้าทำการดราฟท์โดยอัตโนมัติ ส่วนผู้เล่นที่มีอายุครบ 19 ปีในปีที่ดราฟท์และเล่นระดับมัธยมปลายอย่างน้อยหนึ่งปีสามารถลงชื่อเพื่อเข้าดราฟท์ได้ก่อนวันดราฟท์จริงอย่างน้อย 60 วัน ผู้เล่นดังกล่าวสามารถถอนตัวก่อนหน้าที่จะดราฟท์ 10 วันและกลับไปเล่นระดับมหาวิทยาลัยได้ นอกจากว่าผู้เล่นนั้นเซ็นสัญญากับตัวแทนนักกีฬาหรือเคยถอนตัวจากการดราฟท์ในปีก่อน
สาธารณรัฐโรมัน (คริสต์ศตวรรษที่ 18)
การผนวกโรม
หลังจากการข้ามเทือกเขาแอลป์ ในเดือนเมษายน ค.ศ. 1796 และสามารถเอาชนะกองทัพเพลียดมอนท์ เมื่อวันที่ 12 เมษายน ค.ศ. 1796 ในยุทธการที่ม็องเตนน็องเต และในวันที่ 21 เมษายน ค.ศ. 1796 ในยุทธการม็องโตวี โบนาปาร์ต ได้หันความสนใจ โดยไปทางใต้ของเพลียดมอนท์เพื่อจัดการกับรัฐพระสันตะปาปา โบนาปาร์ตสงสัยในคำสั่งที่แบ่งแยกเพื่อการรุกราน โดยส่งจดหมายสองฉบับไปยังคณะกรรมาธิการ จดหมายนั้นปล่อยให้ดีแร็กตัวร์ผ่อนปรนการรุกรานเพียงชั่วขณะ ออสเตรียซึ่งพ่ายแพ้ในยุทธการโลดิเมื่อวันที่ 10 พฤษภาคม ค.ศ. 1796 และร่นถอยไปยังมีนีโก ภายใต้สนธิสัญญาโตเลนติโน ซึ่งลงนามเมื่อวันที่ 19 กุมภาพันธ์ ค.ศ. 1797 โรมถูกบีบบังคับให้รับการทูตของสาธารณรัฐฝรั่งเศส ในเดือนกุมภาพันธ์ ค.ศ. 1798 ฝรั่งเศสรุกรานและยึดครองรัฐพระสันตะปาปา ซึ่งมีแรงบันดาลใจมาจากการสังหาร มัวร์แต็งนิงก์ แลเอนาร์ต ตัวร์ป็องเต ซึ่งเป็นนายพลฝรั่งเศส ในเดือนธันวาคม ค.ศ. 1797 หลังจากประสบความสำเร็จจากการรุกราน รัฐพระสันตะปาปาได้กลายเป็นรัฐบริวาร ที่ถูกเปลี่ยนชื่อเป็นสาธารณรัฐโรมัน ภายใต้การนำของหลุยส์-อาแล็กซ็องดร์ แบร์ตีเย นายพลคนหนึ่งของโบนาปาร์ต สมเด็จพระสันตะปาปาปิอุสที่ 6 ถูกจับเข้าคุก และออกจากกรุงโรม เมื่อวันที่ 20 กุมภาพันธ์ ค.ศ. 1798 และถูกเนรเทศไปฝรั่งเศส ซึ่งต่อมาพระองค์ได้สิ้นพระชนม์
รายชื่อบุคคลที่ได้รับรางวัลและได้รับการเสนอชื่อเข้าชิงรางวัลออสการ์หลังมรณกรรม
รางวัลเกียรติยศ
หมายเหตุ:
เมตตาธรรม
ที่มาของเพลง
เพลง เมตตาธรรม เกิดขึ้นมาสอดรับกับกระแสศิลปินจากโลกตะวันตกที่มีเพลง "We Are The World" : U.S.A. for Africa จนทำให้ศิลปินนักร้องทั่วโลกมีความตื่นตัวในการทำกิจกรรมช่วยเหลือสังคม แม้กระทั่งประเทศไทยเองก็ยังประสบปัญหาความอดอยากของชาวบ้านในถิ่นทุรกันดาร โดยทางสมาคมนักดนตรีแห่งประเทศไทย มีความเห็นชอบให้ครูชลธีเป็นผู้แต่งเพลง ครูชลธีจึงใช้เวลาเป็นเดือนในการเก็บข้อมูลและแรงบันดาลใจจากทั่วประเทศ เพื่อนำมาแต่งเป็นบทเพลง และทำการบันทึกเสียงในที่สุด โดยได้รับความร่วมมือจากศิลปิน นักร้อง นักดนตรี และนักเรียบเรียงเสียงประสานชื่อดังหลายท่านมาร่วมประสานงาน จนเป็นผลงานเพลงแห่งประวัติศาสตร์และความสามัคคีของเหล่าศิลปินไทย
จุดผ่านแดนถาวรบ้านแหลม
ด่านศุลกากร
ด่านพรมแดนบ้านแหลม อยู่ในความดูแลของด่านศุลกากรจันทบุรี ตั้งอยู่ที่ หมู่ที่ 4 ตำบลเทพนิมิตร อำเภอโป่งน้ำร้อน จังหวัดจันทบุรี ตั้งอยู่ตรงข้ามกับบ้านตวง อำเภอกร็อมเรียง จังหวัดพระตะบอง ประเทศกัมพูชา อยู่ห่างจากที่ทำการด่านศุลกากรจันทบุรีประมาณ 60 กิโลเมตร โดยเปิดทำการทุกวัน ระหว่างเวลา 06.00 - 22.00 น.
เขตกูลีกอโร
ประวัติศาสตร์
เขตกูลีกอโรในสมัยก่อนเคยเป็นที่ตั้งของจักรวรรดิที่ยิ่งใหญ่ คือ จักรวรรดิกานา, จักรวรรดิซอโซ และจักรวรรดิมาลี
ภูมิอากาศ
ภูมิอากาศที่เขตกูลีกอโรมีความแห้งแล้งเป็นส่วนใหญ่ ฝนตกค่อนข้างน้อย แต่ฝนจะตกมากในช่วงเดือนกันยายน
เผด็จศึกยึดนิวยอร์ก
เผด็จศึกยึดนิวยอร์ก (21 Bridges) เป็นภาพยนตร์แอ็คชั่น-ระทึกขวัญสัญชาติอเมริกันที่ออกฉายในปี ค.ศ. 2019 กำกับโดย ไบรอัน เคิร์ก และเขียนบทโดย อดัม เมอร์วิส และ แมตทิว ไมเคิล คาร์นาฮาน สร้างจากเรื่องราวของ อดัม เมอร์วิส ภาพยนตร์เรื่องนี้นำแสดงโดย แชดวิก โบสแมน หนึ่งในบทบาทสุดท้ายของเขาและภาพยนตร์เรื่องสุดท้ายที่ออกฉายในโรงภาพยนตร์ที่รับบทเป็นนักสืกรมตำรวจนครนิวยอร์กที่ปิดทางข้ามแม่น้ำ 21 แห่งของแมนฮัตตันเพื่อค้นหาผู้ต้องสงสัยฆ่าตำรวจสองคน (สเตฟาน เจมส์ และ เทย์เลอร์ คิตช์) เซียนนา มิลเลอร์, คีธ เดวิด และ เจ. เค. ซิมมอนส์ ปรากฏตัวในฐานะนักแสดงหลัก ภาพยนตร์เรื่องนี้อำนวยการสร้างโดยสองพี่น้อง โจ และ แอนโทนี รุสโซ, ไมค์ ลารอคกา, โรเบิร์ต ซิมอนด์ส, จีจี พริทซเกอร์, แชดวิก โบสแมน (ในเครดิตแรกและคนเดียวของเขาในฐานะผู้อำนวยการสร้าง) และ โลกัน โคลส์
มิโนริ ชิฮาระ
มิโนริ ชิฮาระ เป็นนักพากย์และนักร้องหญิงชาวญี่ปุ่น เกิดเมื่อวันที่ 18 พฤศจิกายน  ที่เมืองอุทสึโนะมิยะ จังหวัดโทจิงิ มีกรุ๊ปเลือด B และเธอเป็นลูกคนกลางโดยมีพี่สาว 1 คนและน้องชาย 1 คน
ประเทศอุรุกวัยในโอลิมปิก
ประเทศอุรุกวัย เข้าร่วมการแข่งขันกีฬาโอลิมปิกครั้งแรกในปี ค.ศ. 1924 และส่งนักกีฬาเข้าร่วมการแข่งขันกีฬาโอลิมปิกฤดูร้อนทุกครั้งตั้งแต่นั้นมา ยกเว้นเมื่อครั้งที่พวกเขาคว่ำบาตรโอลิมปิกฤดูร้อน 1980 ได้เข้าร่วมการแข่งขันกีฬาโอลิมปิกฤดูหนาวเพียงครั้งเดียวในปี ค.ศ. 1998
ราเนโอ อาบู
ราเนโอ "รานี" อาบู เกิดเมื่อปี ค.ศ. 1967 เป็นนักการเมืองชาวฟิลิปปินส์ เป็นสมาชิกพรรคนาซิโอนาลิสตา โดยได้รับการเลือกตั้งให้เป็นสมาชิกสภาผู้แทนราษฎรฟิลิปปินส์ เขต 2 จากจังหวัดบาตังกัส ซึ่งได้รับการเลือกตั้งให้เป็นสมาชิกสภาคองเกรสในปี ค.ศ. 2013 และในปี ค.ศ. 2016 ได้รับเลือกให้เป็นรองประธานสภาผู้แทนราษฎรในปี ค.ศ. 2016
เอดูอาร์ท เชินเฟ็ลท์
เชินเฟ็ลท์เกิดในฮิลท์บวร์คเฮาเซินในซัคเซิน-ไมนิงเงิน (ปัจจุบันคือรัฐทือริงเงิน) แม้ว่าเขาจะสนใจดาราศาสตร์แต่เขาก็เรียนสถาปัตยกรรมในฮันโนเฟอร์และคัสเซิลตามความประสงค์ของบิดา ในปี 1849 เมื่อเขาเรียนวิชาเคมีกับโรแบร์ท บุนเซิน ที่มหาวิทยาลัยมาร์บวร์ค เขาจึงได้เรียนดาราศาสตร์ตามที่เขาปรารถนาอีกครั้ง
คารา
2008
หลังจากสิ้นสุดการโปรโมทอัลบั้มแรก KARA ได้วางแผนที่จะคัมแบคใน เดือนMarch 2008 รวมถึงได้อัดเพลงในอัลบั้มที่ 2 เสร็จเรียบร้อยแล้วด้วย แต่ในวันที่ February 28, 2008 คิม ซ็อง-ฮีได้ประกาศถอนตัวออกจากวง เนื่องจาก คิม ซ็อง-ฮี ได้ให้คำมั่นสัญญากับพ่อของเธอไว้ว่า เธอจะตั้งใจเรียนพร้อม ๆ กับทำงานเพลงที่เป็นส่วนหนึ่งของ KARA ด้วย
แต่ว่าด้วยตารางการซ้อมร้องเพลงที่แน่นมาก ทำให้มันส่งผลกระทบต่อการเรียนของเธอและทำให้เธอเครียดมาก นอกจากนั้นมันยังส่งผลไปถึงสุขภาพที่ย่ำแย่ลงของเธออีกด้วย ทำให้พ่อของเธอเป็นผู้ตัดสินใจให้เธอลาออกจากวง เธอจึงไม่ได้บอกสมาชิกในวงระหว่างการตัดสินใจ
ด้วยคอนเซปต์ของเพลง ที่เข้ากับวง KARA จึงส่งผลให้ Pretty Girl กลายเป็นซิงเกิลที่ประสบความสำเร็จอย่างมาก สามารถติดชาร์ตเพลงถึงอันดับที่ 2 ของรายการเพลงชั้นนำของเกาหลีหลายรายการด้วยกัน และเพลงนี้เป็นที่แจ้งเกิดของ คู ฮารา เนื่องจาก ตอนที่พวกเธอแสดงสดในรายการ KBS Music Bank คู ฮาราได้เต้นผิดไปชน นิโคล ช็อง ซึ่งเธอได้ร้องออกมาว่า "อ๊า" โดยมีเสียงเธอดังออกมาขณะแสดงสดออก TV ซึ่งหลังจากจบรายการ เธอเข้าไปร้องไห้ในห้องน้ำ แต่แทนทีจะโดนตำหนิ เธอกลับได้รับคำปลอบโยนจากชาวเน็ตเป็นอย่างมาก และเนื่องจากตารางอันวุ่นวายและความนิยมของพวกเธาสูงขึ้น วง KARA จึงต้องทำงานหนักมากขึ้น ส่งผลให้สมาชิกต้องเข้ารักษาตัวที่โรงพยาบาลในวันที่ 19 ธันวาคม หลังการฝึกซ้อมเพลงที่ KBS Music Bank
2009
มิวสิกวิดีโอเพลง Honey ได้เปิดตัววันที่ 16 กุมภาพันธ์ และแสดงครั้งแรกบน KBS Music Bank เมื่อวันที่ 13 กุมภาพันธ์ สำหรับเพลง "Honey" ได้กลายเป็นเพลงแรกของกลุ่มที่สามารถขึ้นถึงอันดับ 1 ของชาร์ตเพลง Gaon เป็นเวลาถึง 1 สัปดาห์ และได้รับรางวัลชนะเลิศจากรายการของ M! Countdown, M.net ถึง 3 ครั้ง (Triple win) ซึ่งในตอนที่ได้รับรางวัลชนะเลิศครั้งแรกนั้นทั้ง พัก กยู-รี และ ฮัน ซึง-ย็อน ได้ร้องไห้เป็นอย่างมาก เพราะพวกเธอต้องใช้เวลาถึงเกือบ 2 ปีถึงจะได้รับรางวัลนี้ และพวกเธอยังได้รับรางวัล "Mutizen Song" อีกด้วย ทำให้วง KARA ได้รับความนิยมอย่างท่วมท้น อีกทั้งช่วงปลายปี พวกเธอได้รับรางวัล "Best Dance Award" จากรายการ 2009 Mnet Asian Music Awards
โดยในช่วงเดือนพฤศจิกายน KARA มีรายการ Reality ของตัวเองคือ Kara Bakery ซึ่งในรายการ พวกเธอต้องวางแผน และหาเงิน เพื่อเปิดร้าน Bakery และพยายามขายให้ได้กำไร
2010
ในเดือนพฤษภาคมพวกเธอได้ร่วมเปิดเว็บไซต์แฟนคลับอย่างเป็นทางการที่ญี่ปุ่น karaweb.jp ที่ Yokohama’s Minato Mirai Hall โดยมีแฟนคลับถึง 3,000 คนมาร่วมงานพร้อมถ่ายรูปร่วมกับ KARA ด้วย หลังจากนั้น KARA ก็ได้เซ็นสัญญากับ Universal Music Japan โดยได้สังกัดในค่าย universal sigma
คารา (KARA) วางจำหน่ายมินิอัลบั้ม 'Jumping' ในเกาหลีขึ้นแท่นอันดับที่ 1 ชาร์ตปัจจุบันทันด่วน
ในช่วงเดือนกันยายน พวกเธอได้วางอัลบั้ม 'Kara Best 2007-2010' ซึ่งเป็นอัลบั้มรวมเพลงฮิตเกาหลีของพวกเธอ โดยมียอดขายถึง 18,223 แผ่น และเป็นอันดับ 2 ในออริกอนอัลบั้มชาร์ตด้วย และในเดือนพฤศจิกายน RIAJ ได้รองรับว่าอัลบั้ม 'Kara Best 2007-2010' ได้รับรางวัลแผ่นเสียงทอง (ขายเกิน 100,000 แผ่น) ซึ่งถือเป็นครั้งแรกที่มีศิลปินเกาหลี สามารถขายผลงานเพลงเกาหลีในประเทศญี่ปุ่นได้เกิน 1 แสนแผ่น
2011
5 สาว KARA ที่กำลังไปได้ดีทั้งในประเทศเกาหลีใต้บ้านเกิด และกับการบุกตลอดญี่ปุ่น กลับต้องมาพบกับปัญหาความขัดแย้งเมื่อสมาชิก 4 คนของวงได้แก่ ซึงย็อน, นิโคล, ฮารา และ จีย็อง ได้ตัดสินใจยื่นเอกสารเพื่อขอยกเลิกสัญญากับ DSP Media จนกระทั่งต่อมา กูฮารา (Goo Hara) ได้ตัดสินใจขอยกเลิกคำร้องดังกล่าว และขออยู่กับต้นสังกัดต่อไป
ถ้าจะมองย้อนกลับไป นักร้องหญิงต่างชาติคนสุดท้ายที่ขึ้นมาเป็นอันดับ 1 ในชาร์ตซิงเกิลประจำสัปดาห์ได้แก่ BoA จากซิงเกิล “DO THE MOTION” เมื่อ 6 ปีที่แล้ว และเมื่อนับย้อนไปครั้งแรกสุดที่นักร้องเกิร์ลกรุ๊ปจากต่างประเทศขึ้นมาเป็นอันดับหนึ่งนั้น ก็เกิดในช่วงปี 1980 คือวง The Nolan กับผลงานซิงเกิล “Dancing Sister” ซึ่งผ่านมานานกว่า 30 ปีเลยทีเดียว
งานเลือกตั้งเซ็มบัตสึ
งานเลือกตั้งเซ็มบัตสึ หรือ เซ็มบัตสึโซเซ็งเกียว เป็นงานกิจกรรมประจำปีของเอเคบีโฟร์ตีเอต (AKB48) ที่เปิดโอกาสให้แฟนคลับสามารถลงคะแนนสมาชิกที่ตนชื่นชอบให้เป็นเซ็มบัตสึของซิงเกิลได้ กิจกรรมนี้จัดขึ้นครั้งแรกใน พ.ศ. 2552 และได้จัดขึ้นอีกทุกปีเรื่อยมา
บริการสุขภาพในประเทศอินโดนีเซีย
ประกันสุขภาพถ้วนหน้า
ในปี 2010 ประชากรอินโดนีเซียประมาณ 56% ที่มีประกันสุขภาพคุ้มครอง ในจำนวนนี้ส่วนใหญ่เป็นข้าราชการของรัฐ, ผู้มีรายได้ต่ำ และผู้ทำประกันสุขภาพกับบริษัทเอกชนด้วยตนเอง มีการตั้งเป้าที่จะเพิ่มขึ้นเป็น 100% ของประชากรภายในปี 2019 ด้วยการดำเนินระบบประกันสุขภาพถ้วนหน้า (universal social health insurance coverage) ซึ่งเริ่มต้นในปี 2014 โดยมีเป้าหมายเพื่อให้การบริการทางการแพทย์โดยไม่เสียค่าใช้จ่ายในโณงพยาบาลระดับ 3
ปัจจัยการผลิต
ปัจจัยการผลิต (อังกฤษ: Means of production) หรือสินค้าทุน (อังกฤษ: Capital goods) มีความหมายเชิงเศรษฐศาสตร์และสังคมวิทยาว่า เป็นวัตถุทางกายภาพที่มิได้เป็นตัวเงิน ซึ่งใช้ในการผลิตสินค้าและบริการอันจะทำให้มีมูลค่าทางเศรษฐกิจ ปัจจัยการผลิตอาจรวมถึงวัตถุดิบ สถานที่ เครื่องจักร และเครื่องมือที่ใช้ในการผลิตสินค้าและบริการ บรรญัติศัพท์ในเชิงเศรษฐศาสตร์คลาสสิคนั้น ปัจจัยการผลิต หมายถึง “ตัวแปรการผลิต” ลบกับทุนทางการเงินและทุนมนุษย์
ลัทธิมากซ์ และทฤษฎีชนชั้นแบบมากซ์
การวิเคราะห์ปัจจัยการผลิตด้านความซับซ้อนของเทคโนโลยี และในแง่กรรมสิทธิ์ในปัจจัยการผลิตนั้น ถือเป็นหัวใจสำคัญของกรอบทฤษฎีลัทธิมากซ์เรื่องวัตถุนิยมประวัติศาสตร์ และเศรษฐศาสตร์สำนักมาคส์
บริษัทร่วมทุน (ญี่ปุ่น)
บริษัทร่วมทุน (stock company) เป็นบริษัท (company) รูปแบบหนึ่งตามกฎหมายญี่ปุ่น
พัฒนาการความต้องการทางเพศ
ในจิตวิทยาของฟรอยด์ พัฒนาการความต้องการทางเพศ (psychosexual development) เป็นองค์ประกอบใจกลางของทฤษฎีแรงขับทางเพศของสำนักคิดจิตวิเคราะห์ ที่ว่ามนุษย์มีความต้องการทางเพศตามสัญชาตญาณตั้งแต่เกิดซึ่งพัฒนาในห้าขั้น ได้แก่ ขั้นปาก ขั้นทวารหนัก ขั้นอวัยวะเพศ ขั้นแฝงและขั้นสนใจเพศตรงข้าม ซึ่งแบ่งตามลักษณะของอีโรจีเนียสโซน ซึ่งเป็นแหล่งที่มาของแรงขับความต้องการทางเพศ ซิกมุนด์ ฟรอยด์เสนอว่า หากเด็กประสบความคับข้องใจทางเพศสัมพันธ์กับขั้นพัฒนาการความต้องการทางเพศขั้นใด เด็กจะประสบความวิตกกังวลซึ่งจะติดตัวไปถึงวัยผู้ใหญ่เป็นโรคประสาท ซึ่งเป็นความผิดปกติของจิตอย่างหนึ่ง
ไกแน็กซ์
ประวัติ
ก่อตั้งในชื่อ Daicon Film ประมาณปี ค.ศ. 1980 โดยนักศึกษามหาวิทยาลัยที่เป็นกำลังสำคัญของไกแนกซ์ในปัจจุบัน เช่น ฮิเดะอะกิ อันโนะ, โยะชิยุกิ ซะดะโมะโตะ. ต่อมาในปี ค.ศ. 1985 ได้เปลี่ยนชื่อเป็นไกแน็กซ์ ดังเช่นปัจจุบัน
เมอร์เซนารีคิงส์
เมอร์เซนารีคิงส์ (Mercenary Kings) เป็นเกมแนวชูตเอ็มอัปแบบเลื่อนด้านข้าง ที่พัฒนาและเผยแพร่โดยทรีบิวต์เกมส์ เกมดังกล่าวได้รับทุนสนับสนุนจากคิกสตาร์เตอร์ และวางจำหน่ายสำหรับไมโครซอฟท์ วินโดวส์ ในวันที่ 25 มีนาคม ค.ศ. 2014 และสำหรับเพลย์สเตชัน 4 ในวันที่ 1 เมษายน ค.ศ. 2014 เคียงข้างการอัปเดตเมอร์เซนารีคิงส์: รีโหลดเดด (Mercenary Kings: Reloaded) ซึ่งเป็นเวอร์ชันสำหรับนินเท็นโด สวิตช์, เอกซ์บอกซ์วัน และเพลย์สเตชัน วิตา โดยได้รับการเผยแพร่ในวันที่ 6 กุมภาพันธ์ ค.ศ. 2018 ส่วนเกมเวอร์ชันลองเล่นระหว่างการพัฒนาได้วางจำหน่ายบนสตีมเมื่อวันที่ 23 กรกฎาคม ค.ศ. 2013
ฉงชิ่ง
ฉงชิ่ง หรือ จุงกิง เป็นนครที่ตั้งอยู่ภาคตะวันตกเฉียงใต้ของประเทศจีน เป็นหนึ่งในสี่นครที่อยู่ภายใต้การบริหารโดยตรงของรัฐบาลกลาง (อีกสามแห่ง คือ ปักกิ่ง เซี่ยงไฮ้ และเทียนจิน) และเป็นนครปกครองโดยตรงเพียงแห่งเดียวที่ไม่ได้ตั้งอยู่ริมชายฝั่งทะเล
ปลากระเบนหัวแหลม
ปลากระเบนหัวแหลม (Pale-edged stingray, Sharpnose stingray; ) ปลากระดูกอ่อนทะเลจำพวกปลากระเบนชนิดหนึ่ง ในวงศ์ปลากระเบนธง (Dasyatidae)
แม้จะเป็นปลากระเบนขนาดเล็ก แต่ปลาที่โตเต็มที่จะถูกจับจากพื้นน้ำด้วยอวนและแห โดยเฉพาะในอ่าวไทยและทะเลชวา โดยชาวประมงท้องถิ่น ถือว่ามีนัยทางเศรษฐกิจ
คะสึระ
คะสึระ สามารถหมายถึง
ฟูโกะ
ฟูโกะ สามารถหมายถึง
สตูดิโอจิบลิ
ประวัติ
จิบลิมักเป็นที่รู้จักดีในนโยบาย "no-edits" ในสัญญาอนุญาตฉายภาพยนตร์ของพวกเขาในต่างประเทศ ต้นตอก็มาจากการอัดเสียงเพิ่มเติมอย่างเสียๆ หายๆ ในภาพยนตร์เรื่องมหาสงครามหุบเขาแห่งสายลม ของมิยาซากิ เมื่อครั้งที่ภาพยนตร์เรื่องนี้ได้เข้าฉายในสหรัฐอเมริกา (ถูกตัดต่อและใส่ความเป็นอเมริกันเข้าไป) ดังนั้น สัญญาการให้ลิขสิทธิ์ของเจ้าหญิงโมโนโนเกะ มิยาซากิจะขีดเส้นใต้นโยบาย "no-editing" ไปในเอกสารทุกฉบับ
ผลงานที่ร่วมกับบริษัทอื่น
นอกจากนี้ จิบลิยังสร้างผลงานเป็นภาพยนตร์สั้นแนวทดลองของ ทาคาฮาตะ ในปี ค.ศ. 2004 เรื่อง Winter Days
ฆาบิเอร์ ซาเนตติ
อินเตอร์มิลาน
นี่เป็นทีมแรกที่เปิดประตูสู่ฟุตบอลยุโรป ตอนที่มาที่นี่ผมยังหนุ่มมาก และผมคิดว่าคงมีทีมไม่มากที่จะเชื่อมั่นและอดทนกับนักเตะอายุเพียงแค่20ต้นๆตั้งแต่วันแรกอย่างอินเตอร์ทำกับผม ผมต้องขอบคุณสิ่งนั้นมาก สำหรับเหตุผลบางอย่างที่ทำให้ผมมักรู้สึกว่าเหมือนอยู่ที่บ้าน ที่นี่ ที่อินเตอร์ และสิ่งนี้คือสาเหตุที่ผมไม่เคยคิดย้ายออกไปเลย